วิเคราะห์ตลาดภาคบ่าย – บล.เอเอสแอล
บริษัทหลักทรัพย์ เอเอสแอล สรุปทิศทางและแนวโน้มตลาดบ่ายนี้
2 ก.ย. 2558

ภาครวมตลาดภาคเช้า
ดัชนีไทย SET ปิดบวก 1,370.88 (+8.49 จุด,+0.62%) กรอบ 1355-1376 มูลค่าการซื้อขาย  21,316.79 ล้านบาท ปรับลงตามภูมิภาคก่อนกลับขึ้นได้ด้วยแรงช้อนซื้อหลังจากร่วงหนักวานนี้ เรียงลำดับด้วยมูลค่าการซื้อขาย BANK ICT ENERG COMM CONMAT PETRO TRANS HELTH ตามลำดับ
ตลาดภูมิภาคมีแรงช้อนซื้อ ดัชนีนิกเกอิตลาดหุ้นโตเกียวปิดภาคเช้า +0.79% ดัชนี HSI ตลาดหุ้นฮ่องกง +0.03% ดัชนีเซี่ยงไฮ้คอมโพสิตตลาดหุ้นจีน +0.31% รับปัจจัยลบจากภาคการผลิตของจีนและสหรัฐที่ชะลอตัวลง ดัชนีผู้จัดการฝ่ายจัดซื้อ (PMI) ภาคการผลิตของจีน ลดลงแตะ 47.3 ในเดือนส.ค. จาก 47.8 ในเดือนก.ค. นับเป็นเดือนที่ 6 ติดต่อกันที่ดัชนีปรับตัวต่ำกว่าระดับ 50 และ ดัชนี PMI ภาคการผลิต ของสหรัฐอยู่ที่ระดับ 51.1 ในเดือนส.ค. ลดลงจากระดับ 52.7 ในเดือนก.ค. โดยได้รับผลกระทบจากดอลลาร์ที่แข็งค่า และเศรษฐกิจโลกที่ซบเซา          
ติดตาม การประชุมของธนาคารกลางยุโรป วันพรุ่งนี้ และการประชุมรัฐมนตรีคลังและผู้ว่าการธนาคารกลางกลุ่มประเทศ G20 ส.-อ. โดยธนาคารกลางต่างๆ มีแนวโน้มที่จะเปิดเผยกลยุทธ์ในการกระตุ้นเศรษฐกิจทั่วโลก 
ปัจจัยในประเทศ รับแรงหนุนจากครม. ที่ได้อนุมัติแผนการกระตุ้นเศรษฐกิจระยะสั้น 3  มาตรการ วงเงิน 1.36 แสนล้านบาท ซึ่งมุ่งเน้นการช่วยเหลือผู้มีรายได้น้อย ก่อนที่จะออกมาตรการถัดไปที่จะกระตุ้นการลงทุนตามมา
 
หุ้นบวกดัชนี SCC BH CPALL DTAC GLOW PTTGC IVL TRUE CPN BAY BIGC CPF EA CK LH  
หุ้นลบดัชนี PTTEP BEC BDMS SCCC RATCH  JAS BTS SAWAD KCE BA VGI TTW BJC SIRI 
 
แนวโน้มตลาดและหุ้นที่น่าสนใจภาคบ่าย
เตรียมกลับขึ้นทดสอบ 1,380 (W-Shape)
ดัชนีฟอร์มตัวในรูปแบบ W-shape โดยสามารถยกจุดต่ำสุดขึ้นได้อย่างต่อเนื่อง มีโอกาสปรับตัวขึ้นต่อ ทดสอบแนวต้านแรกที่ 1,380 
 
HFT (ราคาปิดภาคเช้า 4.98)
แนะนำซื้อเก็งกำไร: ราคาสามารถทำจุดสูงสุดใหม่ ด้วยปริมาณการซื้อขายที่หนาแน่น และเกิดสัญญาณ Convergence ใน MACD มีโอกาสปรับตัวขึ้นต่อ โดยมีเป้าหมายที่ 6.00 และมี 4.80 เป็นจุดตัดขาดทุน
 
KKC (ราคาปิดภาคเช้า 4.16)
แนะนำซื้อเก็งกำไร: เกิดสัญญาณซื้อใน MACD พร้อมมีปริมาณการซื้อขายที่หนาแน่น เป็นตัวสนับสนุน มีเป้าหมายการกลับตัวขึ้นระยะสั้นที่ 4.44 โดยมี 4.00 เป็นจุดตัดขาดทุน
 
ข่าววันนี้
-UAC มั่นใจ H2/58 โตต่อ สรุปดีลซื้อกิจการอีก 1 แห่ง ย้ำรายได้ทั้งปี 1,500ลบ.
-SCI เดินสายโรดโชว์ 6 จังหวัดก่อนขาย IPO 187.5 ล้านหุ้นยันเข้าเทรดปีนี้
-MEGA สรุปดีลร่วมทุนผลิตยาในอินโดฯ คาดรายได้-กำไรปีนี้โตเกินเป้า
-SAPPE วางเป้าปี 60 รายได้แตะ 5 พันลบ.จากปีนี้กัดฟันคงเป้ารับพิษศก.ชะลอ          
-LALIN เปิดตัวบ้านเดี่ยวดอนเมือง-แจ้งวัฒนะ มูลค่า 850 ลบ.รับรถไฟสีแดง
-GPSC เซ็นจ้างปรับพื้นที่ทำโซลาร์ฟาร์มญี่ปุ่นกว่า 1พันล้านเยน,ผลิตปี 60